**Datum: 10.06.2021.**  **SAOPŠTENJE ZA MEDIJE**

**Budite dio ovogodišnjeg Playground izazova, prijavite se!**

*Ne zaboravite da su prijave za m:tel Playground izazov u toku, a za sva pitanja prijavite se za 1 na 1 online sesiju i pitajte sve što vas interesuje.*

Do 30. juna 2021. godine možete da se prijavite za novi ciklus [Playground IoT izazova](https://playground.mtel.ba/playground-izazov/) putem posebne online forme koja se nalazi na stranici [playground.mtel.ba](https://forms.office.com/r/bGbaSj0EnW) . Dvanaest odabranih timova će u okviru programa imati priliku da, uz stručnu podršku i mentorstvo, realizuju svoje IoT rješenje i takmiče se za jednu od vrijednih novčanih nagrada.

Ovogodišnji m:tel IoT izazov je sveobuhvatniji i podstiče razvoj rješenja koja doprinose unapređenju kvalitete života korišćenjem IoT tehnologija. Oblasti iz kojih se traže vaša rješenja ove godine su:

* **Ušteda resursa**  
  Rješenje koje pomaže građanima i/ili privrednim subjektima/gradovima da smanje potrošnju resursa u proizvodnji ili nekoj drugoj sferi poslovanja/djelovanja.
* **Energetska efikasnost**  
  Rješenje koje podiže svijest u javnosti o važnosti energetske efikasnosti i koje može uticati na pozitivnu promjenu ponašanja sa ciljem uštede prirodnih i drugih resursa.
* **Saobraćaj**  
  Rješenje koje pomaže u efikasnijem upravljanju saobraćajnom infrastrukturom/učesnicima u saobraćaju, povećanju bezbjednosti u saobraćaju, optimizaciji parking prostora ili drugim načinima njenog korišćenja, a sa ciljem povećanja kvaliteta života.
* **Poljoprivreda**  
  Rješenje koje digitalizacijom procesa u poljoprivrednoj proizvodnji olakšava rad, doprinosi uštedi resursa, informiše o statusu usjeva, javlja o mogućnostima elementarnih nepogoda ili nudi neku drugu prednost digitalizacije.

Želite li saznati više o m:tel IoT izazovu ili se konsultovati o tome da li vaša ideja ispunjava uslove za prijavu, [prijavite se](https://forms.gle/31N5uAE8BgcMLoPT6) za „1 na 1“ online sesiju i pitajte sve što vas interesuje!